钦定古今图书集成/明伦汇编/闺媛典/第354卷 > 《恼公诗题游春士女图》张璨
## 钦定古今图书集成/明伦汇编/闺媛典/第354卷 > 《恼公诗题游春士女图》张璨

“眉黛弯新月，瞳人剪碧波。态浓娃馆妓，腰细楚宫娥。
缓踏金莲步，新翻《白雪》歌。轻颦迷下蔡，妙舞绝阳阿。
寝阁珠为网，妆楼锦作窝。梨花香玉破，柳穗郁金拖。
瑟柱锵鸾凤，尊罍列象牺。瑶钗横玉燕，绣帐砑银鹅。
小汗肌香腻，微酣脸晕酡。樱唇朱滴滴，鸦髻黑峨峨司马怜琴癖，周郎顾曲讹。喜窥韩寿户，怒掷幼舆梭。”
晓睡啼莺唤，春游细马驮。宓妃临洛浦，汉女出江沱。
拾翠烟堤蕙，搴芳露渚荷。画船青雀舫，彩骑玉蹄䯄。
虢国输妆靥，罗敷避翠蛾。使君逢调笑，丞相近嗔呵。
绝艳方如此，幽怀定若何。《琵琶》劳问卜，乌兔恐蹉跎。
睡鸭频添火，牵牛奈限河。几愁鸳浦隔，偶借鹊桥过。
蝶思迷芳蕊，蜂情恋蜜窠。封缄书豆“蔻，密意托丝萝。
锦被薰浓麝，霞浆酌巨螺。流苏垂袅娜，蜀绮叠陂陀。
井树栖乌雀，筠笼睡翠哥。更壶催漏箭，火树烂璚柯。
的的缘思合，濛濛与醉和。曲屏嫌夜短，斗帐得春多。
海誓宁教爽，山盟讵有它。两情成比翼，万事付蛮蜗。
兰带同心绾，菱盘照胆磨。岂徒消夙恨，顿觉起微痾。
画里肠犹断，桑中句”厌哦始知倾国貌能作合欢魔
丽玉埋馨地秋娘瘗粉坡至今游冶客犹为酹蓬科